wannaphong/clean_thaiwikipedia huggingface dataset:
# วีเวรียอา
วีเวรียอา  ไดโนเสาร์คอยาวชนิดหนึ่ง ถูกค้นพบในสถานที่ ๆ เป็นประเทศฝรั่งเศสในยุคปัจจุบัน มีอายุอยู่ราวยุคจูแรสซิกตอนปลาย มีชนิดต้นแบบ คือ Vouivria damparisensis 

วีเวรียอา ถูกค้นพบเป็นซากดึกดำบรรพ์ตั้งแต่เดือนเมษายน ค.ศ. 1934 ที่หมู่บ้านดงปารีส์ ในแคว้นฟร็องช์-กงเต ทางภาคตะวันออกของฝรั่งเศส แต่ไม่ได้รับการศึกษาต่อ โดยถูกเก็บไว้ในพิพิธภัณฑ์ประวัติศาสตร์ธรรมชาติปารีส และถูกระบุว่าเป็น "ไดโนเสาร์แห่งดงปารีส์" เท่านั้น ต่อมาในต้นปี ค.ศ. 2017 ได้มีการศึกษาจากคณะนักบรรพชีวินวิทยาแห่งราชวิทยาลัยลอนดอน ของประเทศอังกฤษ จึงได้ประกาศว่าเป็นไดโนเสาร์คอยาว หรือซอโรพอดชนิดใหม่

โดยชื่อ "วิเวรียอา" (Vouivria) ที่ใช้เป็นชื่อสกุลด้วย มาจากภาษาฝรั่งเศสโบราณคำว่า La vouivre (ลา วีเวรอะ) ที่มีรากศัพท์มาจากภาษาละตินที่ใช้เรียกงูพิษจำพวกงูพิษเขี้ยวพับ ซึ่งมีความหมายถึงปีกของไวเวิร์น มังกรตามนิทานพื้นบ้าน และชื่อวิทยาศาสตร์ damparisensis (ดงปารีเซ็นซิส) ตั้งขึ้นเพื่อเป็นเกียรติแก่สถานที่ค้นพบ คือ หมู่บ้านดงปารีส์

มีความยาวตั้งแต่ปลายจมูกจรดปลายหาง 15 เมตร มีลำตัวมหึมาน้ำหนักประมาณ 15,000 กิโลกรัม มีอายุอยู่ราว 160 ล้านปีก่อน ตรงกัยยุคจูแรสซิกตอนปลาย กินอาหารจำพวกใบเฟิร์นโบราณ และสนโคนิเฟอร์โบราณ ซึ่งในยุคนั้นทวีปยุโรป ยังมีสภาพเป็นเกาะแก่งต่าง ๆ ไม่ได้รวมกันเป็นผืนแผ่นดินใหญ่อย่างยุคปัจจุบันหน้า 14 ประชาชื่น-ไอที, พบไดโนเสาร์พันธุ์ใหม่จากฟอสซิลเก่าเก็บ. มติชนปีที่ 40 ฉบับที่ 14305: วันพฤหัสบดีที่ 11 พฤษภาคม พ.ศ. 2560
# เจ้าหญิงลัลลา ฮัสนา
เจ้าหญิงลัลลา ฮัสนา (; 19 พฤศจิกายน พ.ศ. 2510) เป็นพระราชธิดาในสมเด็จพระราชาธิบดีฮะซันที่ 2 ประสูติแต่เจ้าหญิงลัลลา ลาติฟะฮ์ พระชายาพระองค์ที่สอง และเป็นพระขนิษฐาในสมเด็จพระราชาธิบดีมุฮัมมัดที่ 6 พระมหากษัตริย์แห่งโมร็อกโกพระองค์ปัจจุบัน

 พระประวัติ 
เจ้าหญิงลัลลา ฮัสนา ประสูติเมื่อวันที่ 19 พฤศจิกายน พ.ศ. 2510 เป็นพระราชบุตรลำดับที่ 4 ในสมเด็จพระราชาธิบดีฮะซันที่ 2 ประสูติแต่เจ้าหญิงลัลลา ลาติฟะฮ์ พระชายาพระองค์ที่สอง ทรงสำเร็จการศึกษาจากกอแล็ฌรัวยาล  ในราบัต

เจ้าหญิงลัลลา ฮัสนาเสกสมรสกับ ดร. คาลิด เบนฮัรบิต (; เกิด พ.ศ. 2502) อายุรแพทย์โรคหัวใจและหลอดเลือด เมื่อวันที่ 13 ธันวาคม พ.ศ. 2534 มีพระธิดาสองคน ได้แก่
 ลัลลา อูมัยมะฮ์ เบนฮัรบิต (; เกิด 15 ธันวาคม พ.ศ. 2538)
 ลัลลา อูลายะฮ์ เบนฮัรบิต (; เกิด 20 ตุลาคม พ.ศ. 2540)

 พระกรณียกิจ 
เมื่อครั้งยังทรงพระเยาว์ ทรงสนพระทัยด้านสังคมและวัฒนธรรม โดยเฉพาะทรงต่อต้านปัจจัยอันทำให้เกิดปัญหาสิ่งแวดล้อมภายในประเทศ ทรงตั้งโครงการประทานรางวัลหาดสวยและสะอาดที่สุดของโมร็อกโก ซึ่งเป็นพระดำริที่ทรงจัดทำภายในประเทศเพื่อป้องกันการทำลายสิ่งแวดล้อม หลังการเสด็จขึ้นครองราชย์ของสมเด็จพระราชาธิบดีมุฮัมมัดที่ 6  พระเชษฐา พระองค์ก็ทรงตำแหน่งประธานมูลนิธิมุฮัมมัดที่ 6 เพื่อการคุ้มครองสิ่งแวดล้อม (Muhammad VI Foundation for Environmental Protection) ในปี พ.ศ. 2544 และทรงปฏิบัติพระกรณียกิจเพื่อเผยแพร่ความรู้ความเข้าใจด้านปัญหาสิ่งแวดล้อมแก่ราษฎร

พระองค์ประธานกิตติมศักดิ์สมาคมฮะซันเพื่อดัชนีการพัฒนามนุษย์ (Hassanate Association for Human Development)AllAfrica.com

 องค์กรในพระอุปถัมภ์ 
 องค์ประธานกิตติมศักดิ์
 สมาคมสตรีและข้าราชการพลเรือนแห่งชาติ (National League of Female Civil and Semi-Civil Servants)
 สมาคมช่วยเหลือเด็กป่วยโมร็อกโก (Moroccan Association for the Aid of Sick Children : AMAEM)
 หมู่บ้านเด็กเอสโอเอสโมร็อกโก (Moroccan SOS Children's Village)
 สมาคมคุณธรรม (Al-Ihsane Association)
 สมาคมป้องกันกลุ่มอาการผิดปกติที่เกิดกับกล้ามเนื้อโมร็อกโก (Moroccan Anti Myopathy Association)
 องค์ประธาน
 มูลนิธิมุฮัมมัดที่ 6 เพื่อคุ้มครองสิ่งแวดล้อม (Muhammad VI Foundation for Environmental Protection)
 สมาคมโบราณคดีและมรดกโมร็อกโก (Moroccan Archaeology and Patrimony Association : SMAP)
# ฟาโรห์อเมนเอมโอเป
ยูเซอร์มาอัตเร อเมนเอมโอเป เป็นฟาโรห์ชาวอียิปต์โบราณ แห่งราชวงศ์ที่ยี่สิบเอ็ดแห่งอียิปต์

สุสาน
thumb|299x299px|ภาพเต็มของสุสานหลวงแทนิส (NRT) เดิมทีอเมเนมโอเปถูกฝังใน NRT IV ภายหลังจึงย้ายไปฝังที่ NRT III ซึ่งอยู่ทางซ้ายของห้องแกรนิต ถัดจากซูเซนเนสที่ 1
เดิมทีอเมเนมโอเปถูกฝังอยู่ในห้องที่มีหลุมฝังศพขนาดเล็ก (NRT IV) ในสุสานหลวงเแทนิส หลังสวรรคตไม่กี่ปีต่อมา ในรัชสมัยฟาโรห์ซิอามุน มีการย้ายพระศพอเมเนมโอเปไปฝังที่ NRT III ใกล้ห้องฝังพระศพฟาโรห์ซูเซนเนสที่ 1Kitchen, § 229Goyon, pp. 87; 163 Pierre Montet และ Georges Goyon นักอียิปต์วิทยาชาวฝรั่งเศส ค้นพบสุสานที่ไม่ได้รับการรบกวนอีกครั้งในเดือนเมษายน ค.ศ. 1940 ไม่กี่เดือนก่อนการรุกรานฝรั่งเศสของนาซี Montet จำเป็นต้องหยุดการขุดค้นจนกระทั่งสงครามโลกครั้งที่สองสิ้นสุดลง แล้วทำงานต่อใน ค.ศ. 1946 และต่อมาจึงตีพิมพ์รายงานการค้นพบใน ค.ศ. 1958
# นัฐวุฒิ พูนพิริยะ
นัฐวุฒิ พูนพิริยะ ชื่อเล่น บาส  เกิดเมื่อวันที่ 12 มีนาคม พ.ศ. 2524 เป็นผู้กำกับภาพยนตร์ชาวไทยผลงานสร้างชื่ออย่าง เคาท์ดาวน์ โดยคว้ารางวัลรางวัลภาพยนตร์แห่งชาติ สุพรรณหงส์ ครั้งที่ 22 จำนวนสามรางวัล หลังจากนั้นในปี 2560 ปล่อยภาพยนตร์ ฉลาดเกมส์โกง ในสังกัด จีดีเอช ห้าห้าเก้า 

 ประวัติ 
นัฐวุฒิจบการศึกษาระดับมัธยมศึกษาจากโรงเรียนรัตนาธิเบศร์ และระดับอุดมศึกษาจากคณะศิลปกรรมศาสตร์ มหาวิทยาลัยศรีนครินทรวิโรฒนัฐวุฒิ พูนพิริยะ (บาส) หลังจบจากมหาวิทยาลัยศรีนครินทรวิโรฒ ได้เรียนต่อที่นิวยอร์ก 4 ปีด้านภาษาและกราฟิกดีไซน์หล่อเซอร์ “บาส นัฐวุฒิ” ผู้กำกับ “ฉลาดเกมส์โกง” ดีกรีนักเรียนนอก ที่ Pratt Institute

นัฐวุฒิเป็นพี่ชายของ จูนจูน - พัชชา พูนพิริยะ นักแสดงจากภาพยนตร์ Mary is happy, Mary is happy โดยนัฐวุฒิทำงานด้านโฆษณาInterview Mover บาส-นัฐวุฒิ พูนพิริยะ ผู้กำกับสุดฉลาดในเกมส์แห่งการโกง และเป็นบุตรของ อาเล็ก - สุรพล พูนพิริยะ นักแสดงสมทบจากบทบาทของผู้อำนวยการโรงเรียนนาดาวบางกอก จากซีรีส์ ฮอร์โมน วัยว้าวุ่นและโฆษณาคุยกับครอบครัว ‘พูนพิริยะ’ เลี้ยงลูกอย่างไรให้เป็นผู้กำกับร้อยล้านและนางเอกรางวัลสุพรรณหงส์

 ผลงาน 

 ภาพยนตร์สั้น 

 “My Brother” จาก Brother Thailand 
 My beautiful woman ความลับของเจน 
 The Library ห้องสมุดแห่งรัก
 Present Perfect หากว่าย้อนเวลากลับไปได้ยิ่งรู้จัก ยิ่งหลงรัก "ยูเค" นักแสดงเด็กเก่งเกินวัย (ชมคลิป)
 REUNION ทวง (ภาพยนตร์สั้นเทิดพระเกียรติ ร. 9)
 Girlhattan presented by EmporiumGirlhattan presented by Emporium
 เธอ กับ Kult

 ภาพยนตร์ 
 Countdown เคาท์ดาวน์ (2012)
 Bad Genuis ฉลาดเกมส์โกง (2017)
 One For The Road วันสุดท้าย..ก่อนบายเธอ (2022)

 ซีรีส์ 
 i Stories 
 ถ้ำหลวง: ภารกิจแห่งความหวัง

 รางวัล 
 รางวัลภาพยนตร์แห่งชาติ สุพรรณหงส์ สาขาบทภาพยนตร์ยอดเยี่ยมจากภาพยนตร์ เคาท์ดาวน์
# ฟาโรห์โอซอร์คอน ผู้อาวุโส
ฟาโรห์อังค์เคปเปอร์เร เซเตเพนเร โอซอร์คอน หรือ (โอซอร์คอน ผู้อาวุโส) เป็นกษัตริย์ที่ห้าของราชวงศ์ที่ยี่สิบเอ็ดของอียิปต์โบราณและเป็นครั้งแรกที่ฟาโรห์แหล่งกำเนิดของลิเบีย เขายังเป็นบางครั้งเรียกว่า โอซอร์คอนตามมาเนโท
# พิอังค์
พิอังค์ (หรือ พายอังค์) เป็นนักบวชสูงสุดแห่งอามุนที่ทีบส์ ดำรงตำแหน่งตั้งแต่ 1074-1070 ปีก่อนค.ศ.
# ฟาโรห์ซูเซนเนสที่ 2
ติเคปเปอร์อูเร หรือ ติเคปเปอร์เร ซูเซนเนสที่ II [กรีก Ψουσέννης] หรือ ฮอร์-พาเซบาคฮาเอนอินอุตที่ 2 [อียิปต์ ḥr-p3-sb3-ḫˁỉ--nỉwt] เป็นฟาโรห์องค์สุดท้ายในราชวงศ์ที่ 21 พระนามของพระองค์ในภาษาอียิปต์หมายถึง "ภาพของการเปลี่ยนแปลงของเร"Peter Clayton, Chronology of the Pharaohs, Thames & Hudson Ltd, 1994. p.178 ฟาโรห์ซูเซนเนสที่ 2 มักจะถือว่าเป็นบุคคลเดียวกันกับนักบวชชั้นสูงแห่งอามุนที่มีชื่อว่าซูเซนเนสที่ 3Erik Hornung, Rolf Krauss & David Warburton (editors), Ancient Egyptian Chronology (Handbook of Oriental Studies), Brill: 2006, p.221 Karl Jansen-Winkeln in his treatment for the 'Dynasty 21' chapter of this book writes that "the evidence weighs heavily in favour of his (ie. Psusennes III) being one and the same man, who was first HP and then successor to King Siamun in Tanis, without giving up his Theban office."
# พิเนดเจมที่ 1
พิเนดเจมที่ 1 เป็นนักบวชสูงสุดแห่งอามุนที่ทีบส์ ดำรงตำแหน่ง 1070-1032 ปีก่อนค.ศ. และเป็นผู้ปกครองโดยพฤตินัยของอียิปต์ตอนบนตั้งแต่ 1054 ปีก่อนค.ศ. ท่านเป็นบุตรชายของ นักบวชสูงสุดแห่งอามุนพิอังค์ อย่างไรก็ตามนักอียิปต์วิทยาหลายคนเชื่อว่าลำดับนักบวชสูงสุดแห่งเทพอามุนคือ พิอังค์, เฮริฮอร์, พิเนดเจมที่ 1John H. Taylor, "Nodjmet, Payankh and Herihor: The Early Twenty-First Dynasty Reconsidered," in Proceedings of the Seventh International Congress of Egyptologists, 3–9 September 1995, ed. C.J. Eyre, Leuven 1998. pp.1143-1155Arno Egberts, "Hard Times: The Chronology of 'The Report of Wenamun' Revised", Zeitschrift fur Ägyptischen Sprache 125 (1998), pp.93-108
# ฟาโรห์ซิอามุน
ฟาโรห์เนเฟอร์เคปเปอร์เร หรือ เนทเจอร์เคปเปอร์เร-เซเตเพนอามุน ซิอามุน เป็นฟาโรห์องค์ที่ 6 ในราชวงศ์ที่ 21 แห่งอียิปต์โบราณ พระองค์เป็นที่ยอมรับในอียิปต์ตอนล่างในฐานะกษัตริย์ในช่วงต่อระยะที่สาม และถือเป็นหนึ่งในผู้นำที่ทรงอำนาจที่สุดในราชวงศ์ที่ 21 หลังซูเซนเนสที่ 1 พระนามประสูติของพระองค์หมายถึง "เทพคือการสำแดงของรา ผู้ถูกเลือกของอามุน"Peter Clayton, Chronology of the Pharaohs, Thames & Hudson Ltd, 1994. p.174 ส่วนพระนามของพระองค์หมายถึง 'โอรสแห่งอามุน' 21st Dynasty

สุสาน
แม้ว่าไม่พบที่ตั้งหลุมฝังศพเดิมของฟาโรห์ซิอามุน แต่มีข้อเสนอว่าพระองค์เป็นหนึ่งใน "สองมัมมีที่เน่าเปื่อยสมบูรณ์ในห้องโถงทางเข้าของหลุมฝังศพ NRT-III (หลุมฝังศพของซูเซนเนสที่ 1)" บนพื้นฐานของอูชับตีที่พบพร้อมกับพระนามบนนั้น หลุมฝังศพเดิมของฟาโรห์ซิอามุนอาจถูกแม่น้ำไนล์ท่วมBill Manley (ed.), "The missing tombs of Tanis" in The Seventy Great Mysteries of Ancient Egypt, Thames & Hudson Ltd. p.97
# เฮริฮอร์
เฮริฮอร์ เป็นนายทหารกองทัพอียิปต์และนักบวชสูงสุดแห่งเทพอามุนที่ทีบส์ช่วงรัชสมัยของฟาโรห์แรมีซีสที่ 11 เฮริฮอร์ดำรงตำแหน่งตั้งแต่ 1080-1074 ปีก่อนค.ศ. 

ชีวิต
คาดว่าเขามีพ่อแม่เป็นชาวลิเบีย แม้ว่าจะไม่ทราบต้นกำเนิดของเขาก็ตาม Ian Shaw & Paul Nicholson, The Dictionary of Ancient Egypt (British Museum Press, 1995), p. 124 Zeitschrift für ägyptische Sprache สิ่งพิมพ์ล่าสุดของ Jansen-Winkeln กล่าวแนะว่าพิอังค์เป็นผู้ดำรงตำแหน่งก่อนหน้าเฮริฮอร์ (เดิมคาดว่าเป็นผู้ดำรงตำแหน่งถัดจากเฮริออร์)Karl Jansen-Winkeln, "Das Ende des Neuen Reiches", Zeitschrift für ägyptische Sprache, 119 (1992), pp. 22-37
# เอเอฟซีแชมเปียนส์ลีก 2017 รอบแพ้คัดออก
การแข่งขัน เอเอฟซีแชมเปียนส์ลีก 2017 รอบแพ้คัดออก จะลงเล่นตั้งแต่วันที่ 22 พฤษภาคม ถึง 25 พฤศจิกายน พ.ศ. 2560. 16 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีแชมเปียนส์ลีก 2017.

ทีมที่ผ่านเข้ารอบ
แชมป์และรองแชมป์ของแต่ละกลุ่มจากแปดกลุ่มใน รอบแบ่งกลุ่ม เข้ารอบสำหรับรอบแพ้คัดออก. ทั้งโซนตะวันตกและโซนตะวันออกจะมีแปดทีมที่ผ่านเข้ารอบ.

โซนกลุ่มแชมป์กลุ่มรองแชมป์กลุ่มโซนตะวันตกเอ อัล-อาห์ลี เอสเตกลาลบี เลกห์วียา เอสเตกลาล คูเซสตานซี อัล-อิน อัล-อาห์ลีดี อัล-ฮิลาล เปอร์เซโปลิสโซนตะวันออกอี คะชิมะ แอนท์เลอร์ส เมืองทอง ยูไนเต็ดเอฟ อุระวะ เรด ไดมอนด์ส เซี่ยงไฮ้ เอสไอพีจีจี คะวะซะกิ ฟรอนตาเล กว่างโจว เอเวอร์แกรนด์เอช เจียงซู ซูหนิง เชจู ยูไนเต็ด

รูปแบบการแข่งขัน
ในรอบแพ้คัดออก, 16 ทีมลงเล่นระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.

ตารางการแข่งขัน
ตารางการแข่งขันของแต่ละรอบจะมีดังนี้.

รอบเลกแรกเลกสองรอบ 16 ทีมสุดท้าย22–24 พฤษภาคม 256029–31 พฤษภาคม 2560รอบก่อนรองชนะเลิศ (รอบ 8 ทีมสุดท้าย)21–23 สิงหาคม 256011–13 กันยายน 2560รอบรองชนะเลิศ25–27 กันยายน 256016–18 ตุลาคม 2560รอบชิงชนะเลิศ18 พฤศจิกายน 256025 พฤศจิกายน 2560

สายการแข่งขัน

สายการแข่งขันได้รับการตัดสินใจหลังการจับสลากสำหรับรอบแพ้คัดออก, ที่จะจัดขึ้นเมื่อวันที่ 6 มิถุนายน พ.ศ. 2560, 16:00 MYT (UTC+8), ที่โรงแรม เจดับบลิว แมร์ริออตต์ กัวลาลัมเปอร์ ในกรุง กัวลาลัมเปอร์, ประเทศมาเลเซีย.

รอบ 16 ทีมสุดท้าย

|-
!colspan=5|โซนตะวันตก

|-
!colspan=5|โซนตะวันออก

|}

โซนตะวันตก

รวมผลสองนัด อัล-อิน ชนะ 6–2.

รวมผลสองนัด อัล-อาห์ลี (ซาอุดิอาระเบีย) ชนะ 4–2.

รวมผลสองนัด อัล-ฮิลาล ชนะ 4–2.

โซนตะวันออก

รวมผลสองนัด คะวะซะกิ ฟรอนตาเล ชนะ 7–2.

รวมผลสองนัด เสมอ 2–2. กว่างโจว เอเวอร์แกรนด์ ชนะด้วยกฏประตูทีมเยือน.

รวมผลสองนัด เซี่ยงไฮ้ เอสไอพีจี ชนะ 5–3.

รวมผลสองนัด อุระวะ เรด ไดมอนด์ส ชนะ 3–2.

รอบก่อนรองชนะเลิศ

การจับสลากสำหรับรอบก่อนรองชนะเลิศได้จัดขึ้นเมื่อวันที่ 6 มิถุนายน พ.ศ. 2560.

|-
!colspan=5|โซนตะวันตก

|-
!colspan=5|โซนตะวันออก

|}

โซนตะวันตก

รวมผลสองนัด อัล ฮิลาล ชนะ 3–0.

รวมผลสองนัด เปอร์เซโปลิส ชนะ 5–3.

โซนตะวันออก

รวมผลสองนัด เสมอ 5–5. เซี่ยงไฮ้ เอสไอพีจี ชนะด้วยการยิงลูกโทษ.

รวมผลสองนัด อุระวะ เรด ไดมอนด์ส ชนะ 5–4.

รอบรองชนะเลิศ

|-
!colspan=5|โซนตะวันตก

|-
!colspan=5|โซนตะวันออก

|}

โซนตะวันตก

รวมผลสองนัด อัล ฮิลาล ชนะ 6–2.

โซนตะวันออก

รวมผลสองนัด อุระวะ เรด ไดมอนด์ส ชนะ 2–1.

รอบชิงชนะเลิศ

ในรอบชิงชนะเลิศ, ผู้ชนะรอบรองชนะเลิศทั้งสองคู่จะลงเล่นพบกับทีมอื่นในแต่ละคู่, กับทีมที่มาจากโซนตะวันตกเป็นเจ้าภาพในนัดแรก, และทีมที่มาจากโซนตะวันออกเป็นเจ้าภาพในนัดที่สอง.

|}

รวมผลสองนัด อุระวะ เรด ไดมอนด์ส ชนะ 2–1.

หมายเหตุ
# คณะสังคมศาสตร์และมนุษยศาสตร์ มหาวิทยาลัยภาคตะวันออกเฉียงเหนือ
คณะสังคมศาสตร์และมนุษยศาสตร์ มหาวิทยาลัยภาคตะวันออกเฉียงเหนือ  เป็น คณะวิชา สังกัดมหาวิทยาลัยภาคตะวันออกเฉียงเหนือ จัดตั้งขึ้นเมื่อปี พ.ศ. 2533 ต่อมาในปีการศึกษา 2559 มหาวิทยาลัยได้จัดรูปแบบคณะใหม่จึงได้รวมเอารวมเอาคณะนิเทศศาสตร์,คณะนิติศาสตร์ และคณะเศรษฐศาสตร์เข้ามาเป็นส่วนหนึ่งของคณะสังคมศาสตร์และมนุษยศาสตร์

 หลักสูตร 
 หลักสูตรที่เปิดสอนในคณะสังคมศาสตร์และมนุษยศาสตร์ มหาวิทยาลัยภาคตะวันออกเฉียงเหนือ กลุ่มวิชา ระดับปริญญาตรี ระดับปริญญาโทกลุ่มวิชาสังคมศาสตร์หลักสูตรรัฐประศาสนศาสตรบัณฑิต(รป.บ.)
สาขาวิชารัฐประศาสนศาสตร์
หลักสูตรนิติศาสตรบัณฑิต (น.บ.)
สาขาวิชานิติศาสตร์หลักสูตรรัฐประศาสนศาสตรมหาบัณฑิต (รป.ม.)
สาขาวิชารัฐประศาสนศาสตร์กลุ่มวิชามนุษยศาสตร์หลักสูตรศิลปศาสตรบัณฑิต (ศศ.บ.)
สาขาวิชาภาษาอังกฤษเพื่อการสื่อสาร
สาขาวิชาการจัดการองค์การและชุมชนยุคใหม่
สาขาวิชาการท่องเที่ยวและการโรงแรม หลักสูตรศิลปศาสตรมหาบัณฑิต (ศศ.ม.)
 สาขาวิชาการจัดการภาครัฐและเอกชน

  แหล่งข้อมูลอื่น 
  เว็บไซต์อย่างเป็นทางการของมหาวิทยาลัยภาคตะวันออกเฉียงเหนือ 
 เว๊บไซต์คณะสังคมศาสตร์และมนุษยศาสตร์ มหาวิทยาลัยภาคตะวันออกเฉียงเหนือ
 เว๊บไซต์สาขาวิชานิเทศศาสตร์ มหาวิทยาลัยภาคตะวันออกเฉียงเหนือ
# ยุทธนาวีที่เมดิเตอร์เรเนียน
ยุทธนาวีที่เมดิเตอร์เรเนียนเป็นชื่อที่ได้มอบให้แก่การทัพทางเรือที่สู้รบกันในทะเลเมดิเตอร์เรเนียนในช่วงสงครามโลกครั้งที่สอง,ตั้งแต่วันที่ 10 มิถุนายน ปี 1940 - วันที่ 2 พฤษภาคม 1945

ส่วนใหญ่, การทัพครั้งนี้เป็นการสู้รบระหว่างกองทัพเรืออิตาลี(Regia Marina), ได้รับการสนับสนุนจากกองเรือและกองทัพอากาศของประเทศอื่นๆในฝ่ายอักษะ และราชนาวีของบริติช ได้รับการสนับสนุนจากกองเรือประเทศอื่นๆ ในฝ่ายสัมพันธมิตร เช่น ออสเตรเลีย เนเธอร์แลนด์ โปแลนด์ และกรีซ กองทัพอากาศและกองทัพเรือของอเมริกันได้เข้าร่วมกับฝ่ายสัมพันธมิตรในปี ค.ศ. 1942

แต่ละฝ่ายต่างมีวัตถุประสงค์โดยรวมถึงสามประการในการสู้รบครั้งนี้ ประการแรกคือการโจมตีเส้นทางขนส่งเสบียงของอีกฝ่าย ประการที่สองคือการเปิดเส้นทางขนส่งเสบียงไปให้แก่กองทัพของฝ่ายตนในแอฟริกาเหนือ ประการที่สามคือทำลายความสามารถของกองทัพเรือฝ่ายข้าศึกที่ต้องการทำสงครามในทะเล ด้านนอกเขตสงครามแปซิฟิก ทะเลเมดิเตอร์เรเนียนได้แสดงให้เห็นการทำสงครามทางเรือที่ใหญ่ที่สุดในช่วงความขัดแย้ง โดยเฉพาะอย่างยิ่ง กองทัพฝ่ายสัมพันธมิตรพยายามต่อสู้เพื่อปกป้องเสบียงและรักษาฐานทัพเรือและฐานทัพอากาศที่สำคัญบนเกาะมอลตา

ในช่วงเวลาของเดือนกันยายน ค.ศ. 1943 การสงบศึกระหว่างอิตาลีและฝ่ายสัมพันธมิตร เรือและเครื่องบินอิตาลีได้จมเรือรบผิวน้ำของฝ่ายสัมพันธมิตรรวมทั้งหมด 145,800 ตัน ในขณะที่เยอรมันได้จมไปทั้งหมด 169,700 ตัน รวมเป็นทั้งหมด 315,500 ตัน ในฝ่ายสัมพันธมิตรทั้งหมดสูญเสียเรือรบ 76 ลำ และเรือดำน้ำ 46 ลำ ฝ่ายสัมพันธมิตรจมเรือรบฝ่ายอิตาลี รวมทั้งหมด 195,100 ตัน(161,200 ตันโดยเครือจักรภพและ 33,900 ตันโดยอเมริกัน) และเรือดำน้ำ 83 ลำ เยอรมันพ่ายแพ้ในเมดิเตอร์เรเนียนจากจุดเริ่มต้นการทัพถึงจุดสิ้นสุด ได้จมเรือรบ 17 ลำ และเรือดำน้ำ 68 ลำBRITISH LOSSES & LOSSES INFLICTED ON AXIS NAVIES
# บันเซน อิส อะ บีสท์
บันเซน อิส อะ บีสท์  เป็นการ์ตูนทีวีแอนิเมชันของประเทศสหรัฐอเมริกา สร้างโดย บุตช์ ฮาร์ตแมน นักทำแอนิเมชั่นชาวอเมริกัน เป็นที่รู้จักกันในเรื่อง เดอะแฟร์ลี่อ๊อดพาเร้นท์ แดนนี่แฟนท่อม และ T.U.F.F. พัพพี่ ออกอากาศครั้งแรกเมื่อวันที่ 16 มกราคม พ.ศ. 2560 ยุติการออกอากาศเมื่อวันที่ 10 กุมภาพันธ์ พ.ศ. 2561 ส่วนในประเทศไทย ฉายทางทรูวิชั่นส์ ช่อง นิคคาโลเดียน ช่อง 452 มันหมุนรอบตัวของสัตว์ประหลาดชื่อว่า บันเซน เริ่มเข้าโรงเรียนที่เคยยอมรับว่ามนุษย์ ทั้งๆที่มีอคติกับสัตว์บุปผาเป็นเพื่อนกับชายหนุ่มชื่อว่า ไมกี้ มันโร บันเซนและเพื่อนของเขาพยายามที่จะนำทางผ่านชีวิตในโรงเรียนในขณะไหวพริบ นักเรียนชั่วร้ายชื่อว่า อแมนด้า เป็นผู้ที่ต้องการที่จะกำจัดสังคมของบันเซน

การแสดงขึ้นอยู่กับการวาดภาพของมอนสเตอร์และเด็กผู้ชายที่ฮาร์ทแมนสร้างขึ้นในปี พ.ศ. 2552 แต่เดิมเขาคิดว่าจะเขียนหนังสือภาพที่มีตัวอักษร แต่ตัดสินใจที่จะก้าวไปข้างหน้าด้วยความคิดจนกระทั่งผู้บริหารจากนิคคาโลเดียนเห็นภาพวาดและสนับสนุนให้เขา พัฒนาแนวคิดนี้เป็นรายการโทรทัศน์ ประเด็นสำคัญที่ได้รับการเน้นย้ำในซีรีส์ ได้แก่ แง่บวกของการรวมตัวทางสังคมและการเฉลิมฉลองวัฒนธรรมที่แตกต่าง

ซึ่งล่าสุด การ์ตูนเรื่องนี้มีฤดูกาลเดียว และ บุตช์ ฮาร์ตแมน ได้ลาออกจากนิคคาโลเดียนแล้ว
ตัวละคร
  
ตัวละครหลัก
 อสูรบันเซน  (ให้เสียงพากย์โดย เจเรมี โรว์ลีย์) – เป็นสัตว์ประหลาดที่กลายมาเป็นเพื่อนกับไมกี้และเป็นสัตว์ตัวแรกที่ได้เป็นนักเรียนในโรงเรียนมนุษย์
 ไมกี้ มันโร  (ให้เสียงพากย์โดย เบน จิโร) – เป็นเพื่อนมนุษย์ที่ดีที่สุดของบันเซนและคำแนะนำผู้ช่วยเขานำทางผ่านชีวิตในมักเกิ้ลดังค์
 อแมนด้า คิลแมน  (ให้เสียงพากย์โดย คารี วาห์ลเกรน) – เป็นศัตรูของไมกี้ที่คอยวางแผนที่จะกำจัดบันเซนโดยพยายามพิสูจน์ว่าสัตว์และมนุษย์ไม่สามารถอยู่ร่วมกันได้ เธอพูดด้วยเสียงกระเพื่อมด้านข้างและสวมฟันแฟนซี
 เบเวอร์ลี่  (ให้เสียงพากย์โดย คารี วาห์ลเกรน)

ตัวละครอื่นๆ
 Miss Flap
 Darcy
 Sophie Sander
 Mr. and Mrs. Monroe
 Bunsen's mom and dad
 Boodles
 Bob
 Ken
 General Lance

 รายชื่อตอน 
 ฤดูกาลที่ 1 
 ตอนที่ ชื่อตอน  ออกอากาศ  ออกอากาศ
# แลเว่
แลเว่  เป็นเมืองที่ตั้งอยู่ในดินแดนสหภาพเนปยีดอ ทางตอนกลางของประเทศพม่า

 แหล่งข้อมูล 
ภาพถ่ายทางดาวเทียมจาก Maplandia.com
# การรุกรานอิหร่านของบริเตนและสหภาพโซเวียต
การรุกรานอิหร่านของบริเตนและสหภาพโซเวียต หรือ การบุกครองเปอร์เซียของบริเตนและสหภาพโซเวียต เป็นการรุกรานจักรวรรรดิเปอร์เซียระหว่างสงครามโลกครั้งที่สอง โดยกองกำลังของสหภาพโซเวียต จักรวรรดิบริเตน และเครือจักรภพ การรุกรานได้กินเวลาตั้งแต่วันที่ 25 สิงหาคมถึง 31 สิงหาคม เมื่อรัฐบาลอิหร่านยอมจำนน โดยหยุดยิงตั้งแต่ 30 สิงหาคม

มีการใช้รหัสนามว่า ปฏิบัติการ Countenance มีวัตถุประสงค์เพื่อรักษาความปลอดภัยให้กับบ่อน้ำมันของอิหร่านและการรับประกันของสัมพันธมิตรในการสนับสนุนแก่สหภาพโซเวียตที่ได้สู้รบกับกองกำลังฝ่ายอักษะในแนวรบด้านตะวันออก แม้ว่าอิหร่านได้ตั้งตัวเป็นกลางไม่ยุ่งเกี่ยวสงคราม แต่ทางฝ่ายสัมพันธมิตรได้พิจารณาเห็นว่าพระเจ้าชาห์ เรซา ปาห์ลาวี ได้มีความสัมพันธ์ที่เป็นมิตรต่อฝ่ายอักษะ จึงได้บีบบังคับให้สละราชบัลลังก์ในระหว่างการยึดครองและได้แต่งตั้งพระโอรสของพระองค์มาแทนที่คือพระเจ้าชาห์ โมฮัมหมัด เรซา ปาห์ลาวี
# ฮันส์-เกออร์ค ฟ็อน ฟรีเดอบวร์ค
ฮันส์-เกออร์ค ฟรีดริช ลูทวิช โรแบร์ท ฟ็อน ฟรีเดอบวร์ค  เป็นพลเรือเอกอาวุโสของนาซีเยอรมนี รองผู้บัญชาการของกองกำลังเรือดำน้ำอูของนาซีเยอรมนีและเป็นผู้บัญชาการทหารสูงสุดคนสุดท้ายของครีคส์มารีเนอ เขาเป็นคนเดียวที่เป็นตัวแทนของกองกำลังที่จะนำเสนอในการลงนามในตราสารยอมจำนนของเยอรมนีในเมืองแร็งส์ เมื่อวันที่ 7 พฤษภาคม และในเบอร์ลินเมื่อวันที่ 8 พฤษภาคม ค.ศ. 1945 พลเรือตรี ฟรีเดอเบิร์ก ได้กระทำอัตวินิบาตกรรมได้ไม่นาน ภายหลังจากการล่มสลายของรัฐบาลเฟล็นส์บวร์ค
# มาซาเฮอร์ตา
มาซาฮาร์ตา (หรือ มาซาเฮอร์ตา) เป็นนักบวชสูงสุดแห่งอามุนที่ทีบส์ ดำรงตำแหน่ง 1,054-1,045 ปีก่อนค.ศ.
# ดเจดคอนซูเอฟอังค์
ฟาโรห์ดเจด์คอนซูเอฟอังค์ เป็นมหาปุโรหิตของเทพอามุนในธีบส์ เชื่อว่าพระองค์ได้เป็นนักบวชชั้นสูงหรือหัวหน้าพระที่เมืองธีบส์เป็นระยะเวลาสั้นๆ ระหว่าง 1046-1045 ปีก่อนคริสตกาล
# เมนเคเปอร์เร
เมนเคเปอร์เร เป็นลูกชายของฟาโรห์พิเนดเจมที่ 1 กับภรรยานามว่า ดูอาทัตเธอร์-เฮนุททาวี (ลูกสาวของฟาโรห์ฟาโรห์รามเสสที่ 11 กับภรรยานามว่า เทนท์อามุน) เป็นมหาปุโรหิตของเทพอามุนที่ธีบในอียิปต์โบราณจาก 1045 ถึง 992 ปีก่อนคริสตกาล และผู้ปกครองทางตอนใต้ของประเทศโดยพฤตินัย, p.207
# ซูเซนเนสที่ 3
ปาเซบาคาเอนนิอุตที่ 3 หรือ ซูเซนเนสที่ 3 เป็นนักบวชสูงสุดแห่งอามุนที่ทีบส์ ดำรงตำแหน่งระหว่าง 976 - 943 ปีก่อนค.ศ. เป็นผู้ปกครองช่วงท้ายของราชวงศ์ที่ยี่สิบเอ็ดแห่งอียิปต์ นักอียิปต์วิทยาส่วนใหญ่สันนิฐานว่าพระองค์เป็นบุคคลเดียวกับฟาโรห์ซูเซนเนสที่ 2Peden, A J. The Graffiti of Pharaonic Egypt: Scope and Roles of Informal Writings (C. 3100-332 B.C (Probleme Der Agyptologie, 17. Bd) Brill Academic Publishers 2001 p. 267 พระนามของพระองค์ปรากฏหลักฐานที่พบใน 'ที่ซ่อนมัมมี่หลวง DB320' ซึ่งหลักฐานบอกว่าพระองค์เป็นโอรสของ นักบวชสูงสุดแห่งอามุนพิเนดเจมที่ 2 จึงมีความเป็นไปได้ที่พระองค์น่าจะเป็นคนเดียวกับฟาโรห์ซูเซนเนสที่ 2 เพราะพิเนดเจมที่ 2 สิ้นพระชนม์ในปีที่ 10 รัชกาลของฟาโรห์ซิอามุน จึงเป็นบรรพบุรุษของฟาโรห์พระองค์นี้
# สเมนเดสที่ 2
สเมนเดสที่ 2 เป็นมหาปุโรหิตของเทพอามุนที่ธีบส์ในอียิปต์โบราณ พระองค์เป็นนักบวชชั้นสูงเป็นระยะเวลาสั้นๆ จากประมาณ 992 ปีก่อนคริสตกาลถึง 990 ปีก่อนคริสตศักราช, p.207
# พิเนดเจมที่ 2
พิเนดเจมที่ 2 เป็นนักบวชสูงสุดแห่งเทพอามุนที่ธีบส์ในอียิปต์โบราณประมาณ 990 ถึง 969 ปีก่อนคริสต์ศักราช และเป็นผู้ปกครองทางตอนใต้ของประเทศโดยพฤตินัย เขาแต่งงานกับน้องสาวของเขานามว่าไอเซเทมเคบ ดี (ทั้งสองเป็นลูกของเมนเคปเปอร์เร นักบวชสูงสุดแห่งเทพอามุนที่ธีบส์ กับไอเซเทมเคบที่ 3 ทำให้ทั้งคู่เป็นหลาน หลานสาว และหลานของซูเซนเนสที่ 1) และแต่งงานกับเนสคอนส์ หลานสาวผู้เป็นลูกสาวของสเมนเดสที่ 2, pp.200-201

ลูกของเขาจากไอเซเทมเคบ ดี ได้แก่:
 ซูเซนเนสที่ 2Dodson & Hilton, p.200
 ฮาร์เวเบนDodson & Hilton, p.205
 (?) เฮนุตทาวี

ส่วนกับเนสคอนส์มีลูก 4 คน: ลูกชายสองคนนามว่าทจาเนเฟร์และมาซาเฮอร์ตา และลูกสาวสองคนนามว่าไอตาวีและเนซิทาเนเบทัชรู
# ฟาโรห์โชเชงค์ที่ 1
เฮดจ์เคเปอร์เร เซเทปเอนเร โชเชงค์ที่ 1 (อียิปต์โบราณ ššnq และทรงครองราชย์ราวประมาณ 943–922 ปีก่อนคริสตกาล) หรือที่รู้จักกันในพระนาม ชาชังค์ หรือ เชโชงค์ หรือ เชโชงก์ที่ 1สำหรับการพิจารณาเรื่องการสะกดคำ ดูที่ โชเชงค์ เป็นฟาโรห์แห่งอียิปต์โบราณและทรงเป็นผู้สถาปนาราชวงศ์ที่ยี่สิบสองแห่งอียิปต์ซึ่งสืบเชื้อสายชาวเมชเวช"He came from a line of princes or sheikhs of Libyan tribal descent", The New Encyclopædia Britannica, 2002, v.7, p.733. An updated on-line version of the same article, containing the same quote and last updated as of 2014, can be found online at Encyclopædia Britannica. พระองค์ทรงเป็นบุตรชายของนิมลอต เอ ซึ่งมีตำแหน่งเป็นหัวหน้าผู้ยิ่งใหญ่แห่งชาวมา กับนางเทนต์เชเปห์ เอ ทำให้พระองค์จึงทรงเป็นพระราชนัดดาของฟาโรห์โอซอร์คอน ผู้อาวุโส ซึ่งทรงเป็นผู้ปกครองเชื้อสายชาวเมชเวชเช่นกัน ซึ่งทรงราชย์ในช่วงราชวงศ์ที่ยี่สิบเอ็ด สันนิษฐานว่าพระองค์น่าจะทรงเป็นบุคคลเดียวกันกับ ชิชัก ที่กล่าวถึงในพระคัมภีร์ฮีบรู และปรากฏภาพสลักของพระองค์ที่ซุ้มประตูบูบาสติสที่คาร์นัก

หมายเหตุ
# ชิน ซุก-จู
ชิน ซุก-จู (; 2 สิงหาคม พ.ศ. 1960 – 23 กรกฎาคม พ.ศ. 2018) อัครมหาเสนาบดีแห่งราชวงศ์โชซ็อนซึ่งดำรงตำแหน่งถึง 2 สมัยคือตั้งแต่ พ.ศ. 2005 – พ.ศ. 2009 และอีกครั้งใน พ.ศ. 2014 – พ.ศ. 2018

ชิน ซุก-จูมีส่วนร่วมในการออกแบบอักษร ฮันกึล หรือภาษาเกาหลีในปัจจุบันเมื่อ พ.ศ. 1986 ในรัชสมัย พระเจ้าเซจงมหาราช ขณะนั้นชิน ซุก-จูมีอายุเพียง 26 ปี

โดยชิน ซุก-จูมีบทบาทสำคัญในการผลักดัน องค์ชายซูยัง ขึ้นเป็น พระเจ้าเซโจ ร่วมกับ ฮันมยองฮี เมื่อ พ.ศ. 1998 กระทั่งได้รับการแต่งตั้งเป็นอัครมหาเสนาบดีหรือ ย็องอีจ็อง ในสมัยแรกเมื่อ พ.ศ. 2005 จนถึง พ.ศ. 2009

เมื่อ พระเจ้าเยจง สวรรคตโดยมิได้แต่งตั้งรัชทายาทไว้ใน พ.ศ. 2012 ชิน ซุก-จูจึงร่วมมือกับพันธมิตรทางการเมืองของเขาอย่างฮันมยองฮีอีกครั้งในการผลักดัน องค์ชายชาซาน พระโอรสองค์เล็กใน เจ้าชายรัชทายาทอึยกย็อง พระเชษฐาของพระเจ้าเยจงขึ้นเป็นพระเจ้าซองจงและชิน ซุก-จูก็ได้กลับมาดำรงตำแหน่งอัครมหาเสนาบดีเป็นสมัยที่ 2 ตั้งแต่ พ.ศ. 2014 ก่อนจะลาออกจากตำแหน่งและราชการและถึงแก่อสัญกรรมในวันที่ 24 กรกฎาคม พ.ศ. 2018
# ย็องอีจ็อง
ย็องอีจ็อง  ตำแหน่งอัครมหาเสนาบดีซึ่งเป็นตำแหน่งสูงสุดทางราชการของเกาหลีในสมัย ราชวงศ์โชซ็อน เริ่มมีครั้งแรกเมื่อ ค.ศ. 1400 โดยมีการยุบเลิกตำแหน่งนี้เสียเมื่อ ค.ศ. 1895 ซึ่งผู้ดำรงตำแหน่งนี้เป็นคนสุดท้ายคือ ยุน ย็อง-ซุน
# ชาร์คโทปุส เพชฌฆาตพันธุ์ผสม
ชาร์คโทปุส เพชฌฆาตพันธุ์ผสม เป็นภาพยนตร์บันเทิงคดีวิทยาศาสตร์แนวสยองขวัญ ออกฉายทางโทรทัศน์ในสหรัฐอเมริกาผ่านช่องซายฟายเมื่อ ค.ศ. 2010 อำนวยการสร้างโดย Roger Corman กำกับโดย Declan O'Brien นำแสดงโดย Eric Roberts เป็นภาพยนตร์ภาคแรกสุด ในแฟรนไชส์ Sharktopus
# สโมสรฟุตบอลแทรนเมียร์โรเวอส์
สโมสรฟุตบอลแทรนเมียร์โรเวอส์  เป็นสโมสรฟุตบอลอาชีพของอังกฤษ ตั้งอยู่ที่เมืองเบอร์เคนเฮด เทศบาลเมืองเวอร์รัล โดยสโมสรก่อตั้งขึ้นในปี ค.ศ. 1884 ภายใต้ชื่อ สโมสรฟุตบอลเบลมอนต์ ปัจจุบันเป็นสมาชิกของฟุตบอลลีก โดยพวกเขาลงเล่นในอีเอฟแอลลีกทู ซึ่งเป็นลีกระดับที่สี่ของฟุตบอลอังกฤษ
# สงครามสัตว์ประหลาดใต้สมุทร
สงครามสัตว์ประหลาดใต้สมุทร  เป็นภาคต่อของภาพยนตร์เรื่องชาร์คโทปุส เพชฌฆาตพันธุ์ผสม ออกฉายทางโทรทัศน์ในประเทศสหรัฐอเมริกาช่อง SyFy เมื่อ ค.ศ. 2014 อำนวยการสร้างโดย Roger Corman นำแสดงโดย Robert Carradine, Katie Savoy, และ Rib Hillis
# ชาร์กโทปุส ปะทะ เวลวูล์ฟ สงครามอสูรใต้ทะเล
ชาร์กโทปุส ปะทะ เวลวูล์ฟ สงครามอสูรใต้ทะเล  เป็นภาพยนตร์ออกฉายทางโทรทัศน์ ฉายครั้งแรกเมื่อวันที่ 19 กรกฎาคม ค.ศ. 2015 ทางช่อง SyFy ประเทศสหรัฐอเมริกา เป็นภาค 3 ของภาพยนตร์ชุด Sharktopus ต่อจาก ชาร์คโทปุส เพชฌฆาตพันธุ์ผสม และ สงครามสัตว์ประหลาดใต้สมุทร